kardosdrur/scandi-wiki huggingface dataset:
Zarko Jukić

Zarko Jukić (født 28. oktober 1993 i København), er en i Danmark født serbisk basketballspiller som spiller for det danske landshold og har tidligere spillet for Hørsholm 79ers (2011-14), hvorefter han drog til svenske klubber KFUM Nässjö (2014-15) og Norrköping Dolphins (2015-16) og har senest spillet for den spanske klub Ourense Termal (2016-17)

Externe henvisninger 
 ”När jag sänker honom ska han veta om det” - LT 

Basketballspillere fra Serbien
Personer fra København
Friedeburg

Friedeburg er en kommune i Landkreis Wittmund i den nordvestlige del af den tyske delstat Niedersachsen. Kommunen ligger ved østranden af den østfrisiske-oldenburgske gestryg.

Geografi 
Friedeburg er den sydligste kommune i landkreis Wittmund og den østligste i Østfrisland. Med et areal på 164 km² er den efter Wittmund den næststørste kommune i landkreisen. Den største udstækning i retningen nord-syd er knap 17 kilometer mellem nordenden af Knyphauser Waldes og sydenden af lokalområdet Bentstreek. I øst-vestlig retning er Friedeburg omkring 18,4 kilometer, fra grænsen til Aurich Wiesedermeer mod vest til Hof Hohemey ved grænsen til kommunen Sande mod øst.

Den nærmeste storby er Oldenburg omkring 43 kilometer mod sydøst. Nærliggende er også Wilhelmshaven knap 20 km mod nordøst, hvortil mange pendler fra Friedeburg.

Nabokommuner 
Friedeburg grænser til de østfrisiske Landkreise Aurich og Leer og til den Oldenborske Landkreis Friesland. På et kort stykke mod nordøst grænser Friedeburg til Jever, der er administrationsby i Friesland. Friedeburg grænser (med uret fra nordøst) til byen Schortens og kommunerne Sande og Zetel, alle tre i Landkreis Friesland. Mod syd ligger kommunen Uplengen i Landkreis Leer. Mod vest grænser Friedeburg til byerne Wiesmoor (mod sydvest) og Aurichbydelen Brockzetel (mod nordvest) i Landkreis Aurich. Nord for Friedeburg ligger byen Wittmund. Kommunen grænser dermed til tre Kreisstädte (administrationsbyer i en landkreis).

Inddeling 
I forvejen havde kommunerne Abickhafe, Dose, Hoheesche og Reepsholt sluttet sig sammen til kommunen Reepsholt. Disse blev ved områdereformen i 1972 lagt sammen med de indtil da selvstændige kommuner Friedeburg, Bentstreek, Etzel, Hesel, Horsten, Marx, Wiesede og Wiesedermeer til kommunen Friedeburg. Kommunen består i dag af tolv lokalområder.

Andre landsbyer og bebyggelser er Hohejohls, Moorstrich, Klein-Horsten, Heidendom, Barge, Upschört, Priemelsfehn, Heselerfeld samt Amerika og Rußland; Afstanden mellem Amerika og Rußland er på kun to kilometer.

Eksterne kilder/henvisninger 

 Kommunens websted. 
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Mitchell Langerak

Mitchell James Langerak (født 22. august 1988) er en australsk fodboldspiller, der spiller for den japanske klub Nagoya Grampus. Han har tidligere spillet for blandt andet Borussia Dortmund, VfB Stuttgart og Levante

Referencer

Eksterne henvisninger 

Fodboldspillere fra Australien
Deltagere ved verdensmesterskabet i fodbold 2014
Fodboldspillere fra Borussia Dortmund
Fodboldspillere fra VfB Stuttgart
Fodboldspillere fra Levante UD
Jonas Hofmann

Jonas Hofmann (født 14. juli 1992) er en tysk fodboldspiller, der spiller som kant for Borussia Mönchengladbach i Bundesligaen. Han har tidligere spillet for Hoffenheim og Borussia Dortmund.

Under sin tid i Dortmund var Hofmann lejet ud til 1. FSV Mainz 05.

Referencer

Eksterne henvisninger 

Fodboldspillere fra Tyskland
Deltagere ved det europæiske mesterskab i fodbold 2020
Fodboldspillere fra TSG 1899 Hoffenheim
Fodboldspillere fra Borussia Dortmund
Fodboldspillere fra Mainz 05
Deltagere ved verdensmesterskabet i fodbold 2022
Et alt for kort liv - tragedien om Robert Enke

Et alt for kort liv - tragedien om Robert Enke er en biografi af Ronald Reng fra 2010, om Hannover 96-anføreren og målmanden Robert Enke fra Tyskland, der begik selvmord den 10. november 2009.

Synopsis 
Bogen detaljere Robert Enkes liv, især fokuserer den på Enkes kamp med depression. Reng fokuserer også på sit venskab med Enke, med hvem han skulle være med til at skrive en biografi.

Modtagelse 
Kritikernes modtagelse af Et alt for kort liv var positive, og bogen modtog blandt andet William Hill Sports Book of the Year-prisen i 2011.
Critical reception for A Life too Short has been positive, with the book receiving the 2011 William Hill Sports Book of the Year Award. The Guardian roste Et alt for kort liv som værende "velfortalt og sensitiv", og William Hill-grundlæggeren Graham Sharpe sagde det var et "uovertruffent stykke sportsforfatterskab".

I Danmark kaldte Information bogen for "den måske bedste fodboldbog i sæsonen".

Referencer 

Litteratur i 2012
Litteratur fra Tyskland
Biografier
Jordskælvet i Nepal 2015

Jordskælvet i Nepal 2015 var et jordskælv den 25. april 2015 med epicenter mellem Nepals hovedstad Kathmandu og den populære turistby Pokhara. Jordskælvet blev vurderet af USGS til styrke 7,8 på momentmagnitude-skalaen.

Jordskælvet forårsagede betydelig skade i Kathmandu. Jordskælvet påvirkede også dele af Nordindien, Tibet og øvrige Kina, og mere end 8 832 er rapporteret omkommet. Der rapporteres omkring dobbelt så mange sårede.

Tårnet Dharahara, der indgår i UNESCO-verdensarvsområdet "Kathmandudalen", styrtede sammen under jordskælvet. Et jordskred på Mount Everest dræbte mindst 18.

Referencer

Eksterne henvisninger 

Begivenheder i 2015
Jordskælv i Nepal
Monksko

En monksko er en type herresko uden snørebånd, men som i stedet lukkes med et spænde eller strop. Den kendes også under det engelske navn monk strap, og er blevet kaldet den "mest avancerede" herresko. Monkskoene har typisk ét spænde men der findes også eksemplarer med to eller tre spænder.

Monkskoen har sit navn fordi spændelukningen minder om den, som munke bruger på deres sandal. Den er en moderat formel sko; den er mindre formel end oxfordsko men mere end derbysko. De bruges derfor både til jakkesæt og sportsjakke.

De er ofte med captoe, og er i sjældne tilfælde med brogue-mønster. Monksko fremstilles både i almindeligt læder, men er også populære i ruskind.

Se også 
Derbysko
Loafers
Oxfordsko

Referencer

Eksterne henvisninger 

Sko
Dharahara-tårnet

Dharahara-tårnet (eller Bhimsen-tårnet) var et tårn med en højde på 62 meter (ni etager) i Nepals hovedstad Kathmandu. Det blev bygget i 1832 af Nepals daværende premierminister Bhimsen Thapa efter ordre fra landets regerende dronning Lalit Tripura. Tårnet, der blev optaget på UNESCOs verdensarvsliste i 1979, blev ødelagt i forbindelse med et jordskælv 25. april 2015.  

Der var 113 trin op til toppen af tårnet, hvorpå der stod bronzemast. Der var desuden en balkon på ottende etage, hvorfra man kunne se ud over hele Kathmandudalen.

Referencer

Eksterne henvisninger 

Verdensarv fra 1979
Verdensarv i Nepal
Tårne i Nepal
EU's postdirektiv

EU's postdirektiv er en betegnelse for tre direktiver vedtaget af Den Europæiske Union (EU) for at liberalisere (afmonopolisere) postvæsenet og skabe et marked for posttjenester. Det oprindelige postdirektiv 97/67/EF igangsatte liberaliseringsprocessen, ændringsdirektivet 2002/39/EF fortsatte åbningen af postmarkedet, og det tredje postdirektiv 2008/6/EF fastsatte endelige frister for fuld markedåbning (31. december 2010, men mulighed for at enkelte navngivne medlemsstater kunne udsætte liberaliseringen til 31. december 2012).

Gennemførsel af direktiverne

Danmark

Norge 
I Norge har liberaliseringen af postmarkedet været omstridt. Regeringen Jens Stoltenberg II vedtog at bruge Norges vetoret mod at indlemme det tredje postdirektiv i EØS-aftalen. Regeringen Erna Solberg har imidlertid ønsket at tage direktivet ind i EØS-aftalen, noget som blev meddelt EU den 19. november 2013. 24. april 2015 kom regeringens forslag til en ny postlov. Det blev blandt andet forslået at afvikle tvungen postomdeling på lørdage, samt indføring af EU's tredje postdirektiv, noget som bl.a. indebærer fri konkurrence på levering af breve og pakker.

Referencer 

Postvæsen
EU-direktiver
Konservativ kristendom

Konservativ kristendom eller konservativ teologi er en beskrivelse af kristne grupper eller individer, som indtager et klassisk og traditionelt syn på kristne dogmer.

Konservativ kristendom begrænser sig ikke til enkelte denominationer, men forekommer i alle kristne kirkesamfund. Som regel bruges termen om evangelisk protestantisk kristendom, men er også almindeligt inden for andre kristne retninger, som f.eks. den romerskkatolske kirke og de ortodokse kirker.

Selv om mange teologisk konservative kristne ofte også er politisk konservative og værdikonservative, er der ikke nødvendigvis nogen sammenhæng mellem disse to standpunkter.

Kristenkonservative bliver af modstandere af og til beskrevet som fundamentalistiske.

Kristenkonservative bevægelser 
Kristenkonservative bevægelser og organisationer er særligt udbredt i USA, hvor de har stor politisk indflydelse. Tilhængere af Det Republikanske Parti har som regel en mere udtalt tilknytning til kristenkonservative miljøer end tilhængere af Det Demokratiske Parti.

Pinsebevægelsen i Danmark beskrives ofte også som kristenkonservativ.

Se også 
 Liberal teologi
 Evangelikalisme
 Bibeltroskab
 Konservatisme
 Kristendemokrati
 Konservativ jødedom

Referencer 

Kristendom
Kristen teologi
Ærkehertug Albrecht 2. Franz, hertug af Teschen

Ærkehertug Albrecht 2. Franz, hertug af Teschen (fulde navn: Erzherzog Albrecht Franz Josef Karl Friedrich Georg Hubert Maria von Österreich-Toskana, Herzog von Teschen) (født 24. juli 1897 i Baden bei Wien, Østrig-Ungarn, død 23. juli 1955 i Buenos Aires, Argentina) var medlem af Huset Habsburg-Lothringen og prætendent til titlen hertug af Teschen.

I Tjekkiet (og dermed også i det tidligere hertugdømme Teschen) var han kendt som Albrecht Rakouský (Albrecht František Josef Karel Bedřich Jiří Hubert Maria Habsbursko-Lotrinský)

Forfædre 
Albrecht 2. Franz var søn af Frederik af Østrig-Teschen (1856–1936), sønnesøn af Karl Ferdinand af Østrig-Teschen (1818–1874), oldesøn af Karl af Teschen (1771–1847) og tipoldesøn af den tysk-romerske kejser Leopold 2..

Efterslægt 
Ærkehertug Albrecht 2. Franz var gift morganatisk tre gange. Hans titler kunne derfor ikke gå i arv til hans børn. Slægtens overhoved Otto von Habsburg gav børnene uofficielle titler som grever og grevinder af Habsburg.

Huset Habsburg-Lothringen
Ærkehertuger af Østrig
Østrigere i 1800-tallet
Østrigere i 1900-tallet
AeroMobil

AeroMobil (også stiliseret Aeromobil og AEROMOBIL af dem) er et slovakisk prototype af en flyvende bil, designet af Štefan Klein og fløj for første gang i 2013. Flyet vil blive produceret af AeroMobil s.ro..

AeroMobil s.r.o. medstifter og administrerende direktør Juraj Vaculik angav i marts 2015 at fartøjet vil være beregnet for "velhavende superbils købere og fly entusiaster". Vaculik regner med at flyet vil være klar til at blive solgt i 2017.

Design og udvikling
Prototypen var udtænkt som et fartøj som kunne konvertere fra en bil til et fly. V'ersion 2.5'' proof-of-concept(bevis-for koncept) tog 20 år at udvikle, og havde siden jomfruflyvning i 2013. Prototypen var konstrueret af AeroMobil Team, baseret i Bratislava, Slovakia og ledes af de to medstiftere Štefan Klein og Juraj Vaculik, rådgivet af opfinderen Dean Kamen.

Fra 2013 har der været fire udviklingsmæssige versioner af Aeromobil, 1.0, 2.0 og 2.5, med tidligere versioner som manglede foldende vinger, mens senere versioner har foldende vinger og finner omkring hjulene. Version 2.5 var først udstillet i Montreal ved SAE AeroTech Kongres og Udstilling. Version 3.0 blev introduceret på Pioneers Festival 2014 i Vienna, Austria, og fløj i oktober 2014. Designerne har til hensigt at omfatte en ballistisk faldskærm.

I 2014 sagde selskabet at der ikke er en dato for et færdigt produkt, men i 2015 håbede de på at kunne levere produktet i 2017.

Varianter
AeroMobil 1.0 (1990–94) Indledende koncept køretøj
AeroMobil 2.0 (1995-2010)Konceptudvikling
AeroMobil 2.5 (2010-2013) Præ-prototype af Aeromobil-konceptet
AeroMobil 3.0 (2014-)Videreudvikling af konceptet. Først offentligt vist i oktober 2014. Drevet af en Rotax 912S motor, der er bygget med en stålramme, der er omfattet i [ kulfiber].

Specifications (AeroMobil 3.0)

Se også
 Fartøjer med lignende rolle, konfiguration og æra
 Terrafugia
 PAL-V

Referencer

Eksterne henvisninger

 Wikidata har resultater relateret til AeroMobil

Flyvende biler
Slovakiet
Eksperimentalfly
Fremtidige biler
Luga (by)

Luga (russisk: Лу́га; finsk: Laukaa; votisk: Laugaz) er en by i Leningrad oblast i det vestlige Rusland, beliggende ved floden Luga, 140 kilometer syd for Sankt Petersborg. Byen har  indbyggere.

Luga grundlagdes ved bredden af floden med samme navn efter påbud af Katarina den Store den 3. august 1777. Byen spillede en stor rolle i 2. verdenskrig.

Noter 

Byer i Leningrad oblast
Etableret i 1777
Vendelbrog

Vendelbrog er et uofficielt flag for Vendsyssel.

Det blev tegnet af Mogens Bohøj og introduceret af P.S. Poulsen (Hjørrings borgmester) i 1976.

Se også 
 Bornholmsflaget
 Ærøs flag
 Skånelands flag
 Dannebrog

Kilder 
 Hansen, Kai Gustav, Historien om Vendelbrog, Vendsyssel Nu og Da 2003, 

Nørrejyske Ø
Nordiske korsflag
Landsdelsflag
Langeoog

Langeoog (frisisk lange = lange, oog = ø, altså Langeø) er en af de Østfrisiske Øer i det nordvestlige Tyskland, ud for delstatenNiedersachsen, mellem udmundingerne af floderne Ems og Weser i den Tyske Bugt. Naboøerne er Spiekeroog mod øst og Baltrum mod vest. Langeoog er en kommune i Landkreis Wittmund

Geografi 

Langeoog har et areal på omkring 20 km² og en omkring 14 kilometer lang sandstrand. Stranden ligger op til et op til 20 meter højt klitlandskab. Klitområderne er fra øst mod vest: Flinthörndünen, Süderdünen, Kaapdünen og Heerenhusdünen. Langeoog er den eneste af de Østfrisiske Øer der ikke har nogen kystsikring 

Langeoog ligger som de øvrige Østfrisiske Øer ud for Østfrislands kyst. Dele af øen og vadehavet omkring øen er en del af Nationalpark Niedersächsisches Wattenmeer. Langeoog er adskilt fra Spiekeroog mod øst, af sundene Otzumer Balje, Hullbalje og Schillbalje, og fra Baltrum knap to kilometer mod vest af Accumer Ee. Afstanden fra sydspidsen af øen til fastlandet er fire kilometer.

Transport 

Langeoog kan nås med færge fra Bensersiel på fastlandet

På øen er færgehavnen og byen forbundet med en jernbane , og Langeoog har også en lufthavn.

Langeoog er stort set bilfri. Besøgende til øen skal efterlade deres biler på fastlandet. Kun brandvæsen og ambulanceservice har almindelige biler. Traktorer og entreprenørmaskiner kan anvendes efter fastsatte begrænsninger. Politi og læger kommer rundt på cykler. Nogle firmaer har og postvæsen har elbiler. Hvis man vil rundt uden at gå kan man hyre en hestetrukket taxa.

Eksterne kilder/henvisninger 

 Kommunens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Østfrisiske Øer
Hvidovre Gymnasium

Hvidovre Gymnasium & HF er en uddannelsesinstitution i Avedøre, der udbyder almen studentereksamen (STX), Højere forberedelseseksamen (HF) og Gymnasialt Indslusningsforløb for Fremmedsprogede (GIF).

Skolen blev grundlagt i 1973 under navnet Avedøre Statsskole. Indtil 1980 fungerede skolen som et forsøgsgymnasium med en flad ledelsesstruktur, hvor elever og ansatte i fællesskab traf beslutninger om skolens ledelse. Ved statsskolernes overgang til amterne skiftede skolen i 1986 navn til Avedøre Amtsgymnasium. Ved strukturreformen i 2007 blev skolen i lighed med andre gymnasier en selvejende institution, nu under navnet Avedøre Gymnasium, fra 2008 Avedøre Gymnasium & HF. I 2012 fik skolen sit nuværende navn.

Skolen er nabo til Filmbyen og er et af de få gymnasier med Mediefag på A-niveau.

Noter

Eksterne henvisninger 

Gymnasier i Danmark
Avedøre
Etableret i 1973
Samaria

Samaria eller Shomron (hebraisk: שומרון, Šoməron; græsk: Σαμάρεια; arabisk: سامريّون, Sāmariyyūn eller السامرة, as-Samarah – også kendt som جبال نابلس, Jibal Nablus) er en bjergrig region i Israel vest for Jordanfloden og omtrent den nordlige del af Vestbredden. Navnet er afledt fra oldtidens by Samaria, en gang hovedstaden i kongedømmet Israel. Navnet samaritanere kommer af navnet på regionen. I løbet af seksdageskrigen i 1967 blev hele Vestbredden erobret af Israel. Jordan overgav sit krav på området til Palæstinas befrielsesbevægelse (PLO) i november 1988. I 1994 blev kontrollen af Områderne 'A' og 'B' overført til de palæstinensiske myndigheder.

Etymologi 
Navnet Samaria har bibelsk oprindelse, afledt fra egenavnet eller måske stammenavnet Shemer, som kong Omri af Israel købte stedet af ifølge Første Kongebog 16:24. Det var det eneste navn, som blev benyttet for området fra oldtiden og frem til Jordans erobring af det i 1948. Jordanerne kaldte området "Vestbredden".

Geografi 
Mod nord grænser Samaria til Jisreeldalen; mod øst af Jordandalen; mod nordvest af Karmelbjerget og den frugtbare slette Saron mod vest: mod syd af bjergene ved Jerusalem. I bibelsk tid blev det sagt, at Samaria "nåede fra Middelhavet til Jordandalen", medregnet Karmelberget og Saronsletten. Bjergene i Samaria når sjældent over 800 meter. Klimaet er mildere end klimaet længere mod syd.

Noter

Se også 
 Samaria (by)

Israels geografi
Spiekeroog

Spiekeroog er en af de Østfrisiske Øer i det nordvestlige Tyskland, i det Niedersachsiske vadehav, beliggende mellem øerne Langeoog og Wangerooge.

Geografi 
Øen har et areal på 18,25 km². Den korteste afstand til fastlandet er 5,7 kilometer. Spiekeroog er en kommune i Landkreis Wittmund.

Øen er bilfri, og også for cyklister er der begrænsninger. Der er færgeforbindelse til Neuharlingersiel på fastlandet. De knap 800 indbyggere er hovedsageligt beskæftiget i turismeerhvervet.
Spiekeroog ligger i den 2780 km² store Nationalpark Niedersächsisches Wattenmeer.

For at lette badegæsternes vej gennem klitterne til stranden oprettede man i 1885 en 1,7 kilometer lang hestetrukken jernbane fra øens by til veststranden. I 1892 blev den forlænget til den i 1891 byggede mole Alten Anleger længst mod syd på øen. Først 31. maj 1949 blev hestene afløst af diesellokomotiver , og indtil da var Spiekerooger Inselbahn den sidste hestetrukne bane i Tyskland. Banen blev nedlagt efter man i 1981 anlagde en ny havn tættere ved byen, men strækningen til Westend fungerer nu som museumsjernbane i turistsæsonen.

Eksterne kilder/henvisninger 

 Kommunens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Østfrisiske Øer
Étienne Jodelle

Étienne de Jodelle, Seigneur de Lymodin (1532—1573) var en fransk digter.

Jodelle, der var medlem af Plejaden, forsøgte først i den franske renaissancelitteratur det afgørende rud med middelalderens dramaformer og en direkte efterligning af den antikke tragedie. I 1553 opførte han selv tillige med sine venner i Collège de Boncourt, i Henrik II's nærværelse, det første franske sørgespil Cléopâtre captive og ikke længe efter den første franske komedie Eugène ou la rencontre, der hver for sig polemiserer mod de gamle mysteriespil og mod de gamle moraliteter og farcer. Senere skrev Jodelle endnu en tragedie Didon se sacrifiant, der dog ikke blev opført. Handlingen i disse tragedier er yderst spinkel og enkel, uden dramatisk knudepunkt, men med stærk lyrisk patos i dialogen og i korene. Cléopâtre er skrevet delvis i ti-, delvis i tolvstavelsesvers, Didon alene i alexandrinere. Jodelles forsøg fik betydning som, ganske vist ufuldkomne forløbere for 17. århundredes pseudoklassiske tragediestil, ligesom komedien Eugène ved intrige og forsøg på karakteristik indvarsler det kommende lystspil. Jodelles øvrige digtning (sonetter, oder, elegier og chansons) fik ingen betydning. Hans Œuvres udkom 1574 og 1583, ny udgave ved Marty-Laveaux (2 bind, 1868—70).

Kilder 

 

Digtere fra Frankrig
Dramatikere fra Frankrig
Fransksprogede forfattere
Franskmænd i 1500-tallet
ISC rådgivende ingeniører

ISC Rådgivende Ingeniører A/S er en dansk ingeniørrådgivningsvirksomhed, der i 1967 blev grundlagt af civilingeniør Kjeld Thomsen, som på det tidspunkt var lektor i brobygning og stålkonstruktioner ved Danmarks Tekniske Universitet.

Firmaet har hovedkontor i København og afdelingskontorer i Esbjerg, Kalundborg, Kolding, Viborg og Ålborg.

ISC udfører rådgivning inden for byggeri og anlæg i både Danmark og udlandet. Firmaets hovedfokus er på energiesektoren (kræftværker, olie-, gas- og vindindustrien) og på bro-, hus- og havnebygning.

ISC er kvalificeret som leverandør i el- og gas-leverandørsystemet Sellihca og er ISO 9001 certificeret.

Større projekter 
 Greifswald kræftværk: Detailprojektering af kræftværket.
 Halfdan: Detailprojektering af topside og jacket.
 Københavns Lufthavn, Security bygningen: Detailprojektering af bygningen.
 Nini East Wellhead Platform: Detailprojektering af topside og jacket.
 Odins Bro: Totalrådgivning på svingbroen og tilkørselsbroerne.
 Skovdiget: Detailprojektering af stålbro og stålsøjler.
 Sundsvallsbroen: Detailprojektering af stålbroen.
 Teglværksbroen: Totalrådgivning og detailprojektering af broen.
 TP30: (igangværrende) 900 m lang togbro, ved Vallensbæk Sø, der spænder over Motorring 4.
 Tyra Southeast platform B: Detailprojektering af topside og jacket.
 Valdemar A-B platform: Detailprojektering af topside og jacket.
 Øresundsforbindelsen: Detailprojektering af selve brodelen.

Havvindmølleparker 
ISC har i de seneste år være involveret i mange havvindmølleparker i især Nordeuropa.
 Baltic
 Borkum Riffgrund
 Burbo Bank
 Gode Wind
 Gunfleet Sands
 Horns Rev 2
 Lillgrund
 Nordsee 1
 Northwind
 Q7 - Princess Amalia
 Race Bank
 Rødsand Havmøllepark
 Walney
 West of Duddon Sands

Eksterne links 
 ISCs danske hjemmeside

Noter 

Ingeniørvirksomheder i Danmark
Brøndby IF sæson 2014-15

2014-15-sæsonen er Brøndbys 34. sæson i træk i den bedste danske fodboldrække, 25. i træk i Superligaen, og 49. år hvor den har eksisteret som fodboldklub. Brøndby deltog i Europa League denne sæson, efter at være blevet nummer 4. i Superligaen 2013-14.

Holdet 
As 2 September 2014.

På lejeaftaler

Competitions

Overblik

Samlet

Superligaen

Ligtabel

Resultatoverblik

Resultater runder for runde

Kampe

Juli

August

September

Oktober

November

DBU Pokalen

UEFA Europa League

Tredje kvalifikationsrunde

Statistik

Topscorer 

Dette inkluderer alle officielle kampe. Denne liste er sorteret efter trøjenummer, når samlet antal mål er ens.

Note: ^ indikerer at spiller har forladt klubben i løbet af sæsonen.

Rent bur 

Dette inkluderer alle officielle kampe. Denne liste er sorteret efter trøjenummer, når rent bur er ens.

Referencer 

Brøndby IF sæsoner